ইন্দোনেশিয়ায় ওলন্দাজ ভাষা

ওলন্দাজ ভাষা হলো সেই ভাষা যা ওলন্দাজ উপনিবেশকারীরা ইন্দোনেশিয়ার দ্বীপপুঞ্জে শতাব্দী ধরে ব্যবহার করতেন, যখন অঞ্চলটি নেদারল্যান্ড দ্বারা পুরো বা আংশিকভাবে উপনিবেশিত ছিল। ভাষাটি ডাচ ইস্ট ইন্ডিজে দ্বিতীয় বিশ্বযুদ্ধের আগ পর্যন্ত সরকারী ভাষা হিসেবে ব্যবহৃত হতো এবং ১৯৬৩ সালে পশ্চিম নিউ গিনি ইন্দোনেশিয়ার কাছে হস্তান্তরিত হওয়া পর্যন্ত ওলন্দাজ নিউ গিনিতেও এটি সরকারী ভাষা হিসেবে ব্যবহৃত হতো।

 ইতিহাস 

 VOC যুগ 

থাম্ব|ওলন্দাজ ইস্ট ইন্ডিজের মানচিত্র (নেদারল্যান্ডস-ইন্ডিয়া), ১৮৯৩।
ইন্দোনেশিয়ায় ওলন্দাজ ভাষার সাধারণ ব্যবহার ঔপনিবেশিক আমলের শেষের দিকেই শুরু হয়েছিল। ওলন্দাজ ইস্ট ইন্ডিয়া কোম্পানি (VOC) যুগে, ওলন্দাজ ভাষা খুব বেশি ব্যবহৃত হত না, এবং অনেক অঞ্চলে লো মালয় প্রধান ভাষা ও বাণিজ্যের মাধ্যম হিসেবে ব্যবহৃত হত।  ওলন্দাজ ভাষা জানা লোকদের কিছু বিশেষ সুবিধা ছিল। শুধুমাত্র যারা ওলন্দাজ বলতে পারত তারা টুপি পরার অনুমতি পেত এবং স্থানীয় মহিলারা কেবল ওলন্দাজ বলতে পারলেই ইউরোপীয়দের সাথে বিবাহ করতে পারত।  ওলন্দাজ স্কুল স্থাপিত হয়েছিল আম্বন ও বাতাভিয়ায়, কিন্তু সেসব স্কুলে সবাই পড়তে পারত না: খুব কম সংখ্যক স্কুল ছিল এবং সাধারণত শুধুমাত্র উচ্চবর্গ ও অভিজাতদের জন্য সহজলভ্য ছিল। স্কুলে শিক্ষার্থীরা ওলন্দাজ ভাষায় কথা বলত, কিন্তু বাড়িতে তারা সাধারণত মলয় বা জাভানি ভাষায় কথা বলত।

১৬৪১ সালে, ওলন্দাজ উপনিবেশিক নৌবাহিনী পর্তুগিজদের থেকে মালাক্কা দখল করে নিয়েছিল, যার ফলে এটি ইস্ট ইন্ডিজের বাণিজ্য নেটওয়ার্কে একটি গুরুত্বপূর্ণ বন্দর হয়ে ওঠেছিলো।১৭৯৫ সাল পর্যন্ত মালাক্কা ওলন্দাজ ইস্ট ইন্ডিয়ান কোম্পানি (VOC)-এর অধীনে ছিল।  এর ফলস্বরূপ, ওলন্দাজ ভাষা সেই অঞ্চলে গড়ে ওঠা পর্তুগিজভিত্তিক ক্রিয়োল ভাষা ক্রিস্তাং এর উপর প্রভাব ফেলে, যা পরে বাতাভিয়ায় মারদিজকার ক্রিয়োল এ রূপান্তরিত হয়। 

অ্যাম্বন এবং মিনাহাসার লোকেরা ওলন্দাজ উপনিবেশকারীদের প্রতি তাদের আনুগত্যের জন্য পরিচিত ছিল, বেশিরভাগ পুরুষই রয়েল নেদারল্যান্ডস ইস্ট ইন্ডিজ আর্মিতে (KNIL) যোগদান করেছিলেন এবং ওলন্দাজ জীবনধারা এবং ভাষা গ্রহণ করেছিলেন। এই প্রভাব দীর্ঘস্থায়ী হয়েছিল, এবং ইন্দোনেশিয়ার স্বাধীনতার সময় এই দুটি জাতিগত গোষ্ঠী অন্যান্য স্থানীয় গোষ্ঠীর তুলনায় সবচেয়ে ওলন্দাজ ভাষায় দক্ষ বা অন্তত কিছুটা ওলন্দাজ বলতে সক্ষম ছিল।আজকাল তাদের অনেক সম্প্রদায় নেদারল্যান্ডসে বড় মলুক্কান প্রবাসী জনগোষ্ঠী গঠন করেছে, বিশেষ করে আম্বোনিজ এবং অন্যান্য মলুক্কান জনগণের মধ্যে। 

 তথ্যসূত্র 

বিষয়শ্রেণী:ইন্দোনেশিয়ার ভাষা